(एनएलएन मीडिया – न्यूज़ लाइव नाऊ) : जब से प्रियंका चोपड़ा ने फिल्म ‘भारत’ छोड़ी है तब से फिल्म और भी ज्यादा चर्चा में चल रही है। फिल्म में अब सलमान खान के साथ कैटरीना कैफ को लिया गया है। दोनों ‘टाइगर ज़िंदा है’ के बाद अब बड़े परदे पर साथ नज़र आएंगे। इससे पहले सलमान और कैटरीना दबंग टूर में भी साथ थे। इनके साथ जैकलीन फर्नांडीज़, डेज़ी शाह, मनीष पॉल, सोनाक्षी सिन्हा जैसे कई सितारे थे। तब खबर थी कि जैकलीन और कैटरीना में बनती नहीं है। अब एक बार फिर खबर है कि फिल्म ‘भारत’ में जैकलीन को कैटरीना की वजह से जगह नहीं मिली। सूत्रे के मुताबिक जैसे ही जैकलीन को पता चला कि प्रियंका चोपड़ा फिल्म ‘भारत’ से बाहर हो गई हैं उन्होंने फिल्म के लिए अली अब्बास और सलमान खान के सामने आने की कोशिश की। उन्होंने अपने कुछ लोग उनके पास भेजे। लेकिन जब यह भी काम नहीं किया तो जैकलीन खुद सलमान मिलने पहुंची और फिल्म की बात की। सूत्र ने आगे बताया कि इसके बावजूद जैकलीन का फायदा नहीं हुआ। सलमान खान ने जैकलिन के अनुरोध को नजरअंदाज कर दिया। रेस 3 में दोनों ने साथ काम किया था। अब वे किक 2 में भी नज़र आने वाले हैं। ऐसे में सलमान को बार-बार दर्शकों को इन दोनों की जोड़ी दिखाकर बोर नहीं करना था। उस जोड़ी को एक ब्रेक की जरूरत थी जो सलमान ने भी महसूस की। इसके अलावा भारत के लिए सलमान के मन में पहले से ही कैटरीना कैफ चल रही थीं। अब माना तो यही जाएगा ना कि फिल्म में कैटरीना की वजह से जैकलीन को चांस नहीं मिला। देखें आगे-आगे होता है क्या।